CELEX: 62017CN0184
Language: ro
Date: 2017-04-11 00:00:00
Title: Cauza C-184/17 P: Recurs introdus la 11 aprilie 2017 de International Management Group (IMG) împotriva Hotărârii Tribunalului (Camera a cincea) din 2 februarie 2017 în cauza T-381/15, IMG/Comisia

29.5.2017   
            
            
               RO
            
            
               Jurnalul Oficial al Uniunii Europene
            
            
               C 168/29
            
         Recurs introdus la 11 aprilie 2017 de International Management Group (IMG) împotriva Hotărârii Tribunalului (Camera a cincea) din 2 februarie 2017 în cauza T-381/15, IMG/Comisia
   (Cauza C-184/17 P)
   (2017/C 168/38)
   Limba de procedură: franceza
   
      Părțile
   
   
      Recurentă: International Management Group (reprezentant: L. Levi, avocat)
   
      Cealaltă parte din procedură: Comisia Europeană
   
      Concluziile recurentei
   
   
               —
            
            
               Anularea Hotărârii Tribunalului din 2 februarie 2017 în cauza T-381/15;
            
         
               —
            
            
               în consecință, admiterea concluziilor recurentei prezentate în primă instanță astfel cum au fost revizuite și, așadar:
               
                           —
                        
                        
                           anularea deciziei Comisiei din 8 mai 2015 prin care se refuză IMG calitatea de organizație internațională în temeiul Regulamentului financiar;
                        
                     
                           —
                        
                        
                           obligarea intimatei la repararea prejudiciului material și moral evaluat la 28 de milioane de euro, respectiv la 1 euro;
                        
                     
                           —
                        
                        
                           obligarea intimatei la plata tuturor cheltuielilor de judecată.
                        
                     
         
               —
            
            
               obligarea intimatei la plata tuturor cheltuielilor de judecată aferente celor două grade de jurisdicție.
            
         
      Motivele și principalele argumente
   
   În susținerea recursului, recurenta invocă cinci motive, întemeiate:
   
               —
            
            
               primul, pe încălcarea Regulamentului de procedură al Tribunalului, a dispozițiilor practice de punere în aplicare a Regulamentului de procedură al Tribunalului și a dreptului la apărare; pe încălcarea obligației de motivare a intimatei; pe încălcarea obligației de motivare a instanței de prim grad de jurisdicție și pe denaturarea dosarului;
            
         
               —
            
            
               al doilea, pe încălcarea Regulamentului financiar din 2012și a Regulamentului financiar delegat, pe o eroare vădită de apreciere, pe încălcarea obligației de motivare a instanței de prim grad de jurisdicție și pe denaturarea dosarului;
            
         
               —
            
            
               al treilea, pe încălcarea dreptului la apărare, pe încălcarea obligației de motivare a instanței de prim grad de jurisdicție și pe denaturarea dosarului;
            
         
               —
            
            
               al patrulea, pe încălcarea principiului proporționalității, pe încălcarea obligației de motivare a instanței de prim grad de jurisdicție și pe denaturarea dosarului;
            
         
               —
            
            
               al cincilea, pe încălcarea principiului securității juridice, pe încălcarea de către instanța de prim grad de jurisdicție a obligației sale de motivare și pe încălcarea articolului 61 din Regulamentul financiar din 2012.
            
         Pe de altă parte, recurenta contestă decizia Tribunalului de a-i respinge cererea de despăgubiri, pentru motivul lipsei unor greșeli.
   În sfârșit, recurenta critică decizia Tribunalului de a declara inadmisibil un aviz al serviciului juridic al Comisiei și de a nu îl depune la dosar.